Matador-stjernen er død, 78 år. Det oplyser hans datter Kristina Langberg til Ritzau.

Den danske skuespiller Jesper Langberg er lørdag formiddag død efter kort tids sygdom, 78 år gammel.

Det oplyser hans datter Kristina Langberg til Ritzau.

Jesper Langberg døde hjemme omgivet af sine tre ekskoner, skuespillerinden Susanne Heinrich, designeren Hanne Mørup og skuespillerinden Eva Jensen.

Ikke et spildt sekund

Artiklen fortsætter under billedet ...

Her spiller Jesper Langberg over for Helle Virkner i Matador. Måske en af hans mest kendte roller. Foto: Rolf Konow

At være mor var Helle Virkners vigtigste rolle

Sådan døde Matador-stjernerne

Det er blandt andet fra rollen som Omegnsbankens direktør Kristen Skjern i 'Matador', den håbløse kriminalassistent Mortensen i Olsen Banden-filmene og den demensramte læge Christian Sommer i DR's dramaserie 'Sommer', at mange danskere kender ham.

Det var imidlertid i 1965, at han fik gennembrud på det store lærred, da han spillede med i 'Flådens friske fyre', 'Pigen og millionæren' og 'Een pige og 39 sømænd'.

Skuespillerne Jesper Langberg, Arthur Jensen og Morten Grunwald fester efter premieren på filmen 'Olsen-bandens store kup' i 1972. Foto: Ole Henning Hansen

Jesper Langberg blev nærmest født ind i skuespilfaget. Han var søn af skuespillerne Sigurd og Karna Langberg, mens hans storebror var den kendte skuespiller og instruktør Ebbe Langberg, som døde i 1989.

Et liv med hash og sprut

Den folkekære skuespiller havde dog som mange andre problemer med de vilde fester. Han understregede i sin selvbiografi, at han kun var påvirket på scenen en enkelt gang, men samtidig beskrev han et hårdt liv fyldt med sprut og stoffer.

Blå Bog - Jesper Langberg Skuespiller Jesper Langberg tog lørdag formiddag afsked med livet efter kort tids sygdom. Han var omgivet af sine tre tidligere koner, oplyser hans datter Kristina Langberg til Ritzau. Navn: Jesper Langberg. Født: Frederiksberg 20. oktober 1940. Uddannelse: *1962-1965: Blev uddannet skuespiller på Det Kongelige Teaters Elevskole. Civilstand: Han har været gift med Susanne Heinrich, Hanne Mørup og Eva Jensen, men boede frem til sin død alene. Han efterlader sig tre børn. Karriere: * Jesper Langberg har medvirket i et hav af danske film. Langberg fik sine første roller i 1965 i film som 'Flådens friske fyre', 'Pigen og millionæren' og 'Een pige og 39 sømænd'. * I 1968 blev han tildelt en Bodil for sin hovedrolle i filmen 'Sådan er de alle'. I 1994 fik han endnu en for bedste birolle i 'Det forsømte forår', og 20 år senere fik han en Æresbodil for sit bidrag til den danske filmscene. * Mange vil også huske Jesper Langberg for sin rolle som bankdirektøren Kristen Andersen-Skjern i serien 'Matador'. * Jesper Langberg medvirkede i de senere år i film og serier som 'Kongekabale', 'Kandidaten' og 'Sommer' inden han trak sig tilbage i 2013. Kilder: Ritzau og danskefilm.dk Vis mere Luk

Skuespilleren blev en aften så dårlig under en teaterforestilling, at han må indlægges på Rigshospitalet, hvor lægerne konstaterer, at hans bugspytkirtel har taget alvorlig skade af druk.

Han blev dog rådet af en ung, unavngiven læge til at prøve at ryge hash i stedet for. Det gjorde, at han kunne forblive ædru de næste fem år. i biografien skriver han:

’Sådan har det været med os Langberg-mænd: Vi har alle haft et godt øje til alkohol, men vi har passet vores værksted’

Det kan du læse mere om her.

Artiklen fortsætter under billedet ...

Det var først i 2013, at den aldrende skuespiller trak sig fra de skrå brædder. Foto: Jesper Mortensen

Undervejs i sin karriere er Jesper Langberg blevet tildelt en lang række af priser.

I 1968 fik han en Bodil-statuette for bedste hovedrolle for sin rolle i 'Sådan er vi alle'.

I 1993 fik han tildelt endnu en Bodil-statuette. Denne gang for bedste birolle i filmatiseringen af bogen 'Det forsømte forår'. I 2014 modtog han en Æres-Bodil for sin karrieres lange bidrag til dansk film.

Skuespiller Jesper Langberg sammen med broderen skuespiller Ebbe Langberg. Foto: Jørgen Sperling

I 2013 trak den ranglede og engang rødhårede skuespiller sig tilbage fra skuespilfaget efter sin 50- års jubilæumsforestilling 'Kærestebreve' på Folketeatret.

Samme år udgav han erindringsbogen 'Ikke et sekund spildt', hvor han blandt andet fortalte om sine oplevelser og drømme samt kampe med forventninger såvel som misbrug.

Privat var Jesper Langberg gift tre gange og fik tre børn.

Konen taler ud om Grunwalds død: Sådan var hans sidste tid

Døde Matadorers Klub